บุ๊ค พงษ์นิรันดร์ พร้อมปะทะ พลอย เฌอมาลย์ ฟาดมาฟาดกลับไม่โกง ใน เพลิงนาง
เป็นนักแสดงดาวรุ่งคลื่นลูกใหม่พุ่งแรง แถมฝีไม้ลายมือยังเฉียบเป็นที่น่าจับตามองทีเดียวสำหรับ บุ๊ค-พงษ์นิรันดร์ กันตจินดา เด็กปั้นของ พี่ฉอด สายทิพย์ ที่ล่าสุดส่งมาประกบนางเอกสาวมากฝีมือ พลอย-เฌอมาลย์ บุญยศักดิ์ ในละครสุดดราม่า เพลิงนาง ผลิตโดย CHANGE2561 กับบท 1 ในผู้ชายทั้ง 5 ของ พลับพลา (พลอย เฌอมาลย์) ที่ บุ๊ค พงษ์นิรันดร์ สวมคาแรกเตอร์เป็น นิวาส หนุ่มเพลย์บอยที่คอยตามจิกป่วนจิต พลับพลา ให้ได้ของขึ้น ทุกครั้งที่เข้าฉากร่วมกันต้องมีเรื่องให้ได้ปะทะคารมเชือดเฉือนอารมณ์ตลอด ที่งานนี้ พลอย ฟาดมา บุ๊ค พร้อมฟาดกลับไม่โกงบุ๊ค-พงษ์นิรันดร์ เผยว่า ถ้าดูจากภายนอกคาแรกเตอร์ของผมจะเป็นเพลย์บอยนะครับ แต่ผู้หญิงทุกคนอยากจะเข้าหา ซึ่งภายในจิตใจของ นิวาส จะเป็นคนเอาแต่ใจเพราะเขาเป็นลูกคนรวย รักสบาย ไม่คิดจะทำอะไรให้ตัวเองดีขึ้น เป็นคนเลือดร้อน อยากได้อะไรก็ต้องได้ ชอบเอาชนะ โมโหร้าย ปากร้าย รุนแรง ถึงขั้นทำร้ายร่างกาย แต่ก็จะมีมุมน่ารักๆ น่าหมั่นไส้ หลายฉาก โดยรวมๆ แล้วมีเสน่ห์ครับ (หัวเราะ) ฉากแรกที่เข้ากับพี่พลอย (พลับพลา) เปิดฉากมาก็ทะเลาะแล้วก็นอนกันเลยครับ ใส่เต็มที่ตั้งแต่ฉากแรกเลย มีฟาดอารมณ์ใส่กันเรียกว่าเป็นการละลายพฤติกรรมนะครับ จะได้ไม่ต้องเกรงใจกัน เพราะเดี๋ยวต้องปะทะกันตลอดทั้งเรื่อง ตบก็มีจูบก็มา ดราม่าหนักมากเรื่องนี้ มีทะเลาะกัน ฟาดฟันฝีปากกัน สนุกทั้งเรื่องแน่นอนครับ เป็นอีกเรื่องที่ผมได้พิสูจน์ฝีมือการแสดงเลยครับ ฝากให้ติดตามกันด้วยนะครับ เพลิงนาง ละครดีสี่ทุ่มทุกวันเสาร์-อาทิตย์เวลา 22.00 น. ทางอมรินทร์ทีวี เอชดี ช่อง 34.>> อ่านเรื่องย่อนิยายทุกเรื่อง คลิกที่นี่ <<
เป็นนักแสดงดาวรุ่งคลื่นลูกใหม่พุ่งแรง แถมฝีไม้ลายมือยังเฉียบเป็นที่น่าจับตามองทีเดียวสำหรับ บุ๊ค-พงษ์นิรันดร์ กันตจินดา ที่ล่าสุดส่งมาประกบนางเอกสาวมากฝีมือ พลอย-เฌอมาลย์ ในละคร เพลิงนาง
เพลิงนาง,เพลิงนาง เรื่องย่อ,พลับพลา2020,บุ๊ค พงษ์นิรันดร์,พลอย เฌอมาลย์,เพลิงนาง พลอย,นิยาย,ละคร